**МОТИВИ за приемане на изменение и допълнение на Наредба №9 за определянето и администрирането на местните такси и цени на услуги на територията на община Мадан:**

* Причини, които налагат приемане на изменение и допълнение на Наредба №9 за определянето и администрирането на местните такси и цени на услуги на територията на община Мадан:

С Решение № 30 от 29.12.2023 г. взето с протокол № 4 от 29.12.2023 г. е приета Наредба № 20 за реда за престой и паркиране на пътни превозни средства в зони за платено паркиране на територията на община Мадан. Във връзка с новоприетата наредба е извършена и промяна в Наредба № 9 за определянето и администрирането на местните такси и цени на услуги на територията на община Мадан.

В разпоредбата на чл.19б от Наредбата е определена, цена за ползване на едно паркомясто за 1 ден с диапазон от 00.00ч. до 24.00ч., посочено със заповед на кмета на Община Мадан на паркинг находящ се пред сградата на ул. Орфей № 1 и паркинга на ул. Обединение между № 3 и № 5 в размер на 3.00 лв. с ДДС. В заповедта се определя лицето, на което се предоставя и действителното времетраене.

Във връзка с допусната техническа грешка в чл. 19б, ал. 1, по отношение на позициониране на платените паркинги, съотв. този на ул. Обединение между № 3 и № 5, следва да е на ул. Обединение между № 5 и № 9.

С оглед проявен интерес на гражданите, за посочените по – горе зони за платено паркиране /за денонощие/ както и оптимизиране на обслужването на ползвателите, следва да отпадне текста касаещ, определяне изрично на лицето със заповед, на което се предоставя действителното времетраене, а в ал. 3 да бъде добавен текста, че плащането се извършва на касата на ОбА - Мадан, както и в определените за това търговски обекти.

* Целите, които се поставят са:

**1.**Спазване принципите за откритост, публичност и граждански контрол върху дейността на местните власти, конкретно при определяне размера на таксите и цени за услуги;

**2.**Повишаване качеството на обслужване на населението и по – добра информираност на местната общност;

**3.**    Осъществяване на граждански контрол върху работата на администрацията.

**4.** Привеждане на действащата Наредба, в съответствие с нормативните актове от по висока степен; постигане на по-голяма справедливост при определяне и заплащане на местните такси и цени на услуги; създаване на условия за разширяване на предлаганите услуги и повишаване на тяхното качество и други.

* Финансовите и други средства, необходими за прилагането на изменение и допълнение на наредбата:

За прилагането на Наредбата не са необходими допълнителни финансови средства.

* Очаквани резултати от прилагането, включително финансовите, ако има такива

**Съответствие на Наредбата с действащото законодателство.**

* Анализ за съответствие с правото на Европейския съюз

            Предлаганият проект е разработен в съответствие с Европейското законодателство – Европейска харта на местното самоуправление. Проектът на Наредбата **НЕ** противоречи и на други нормативни актове от по – висша степен, приети от законодателната и изпълнителната власт в Република България.

Във връзка с чл.26, ал.3 от Закона за нормативните актове, в 30- дневен срок от публикуване на настоящото обявление на интернет страницата на общината, се предоставя възможност на заинтересованите лица да направят своите предложения и становища по проекта в писмен вид на адрес:

гр. Мадан, ул. «Обединение» № 14 и/или

e-mail: madanoba@gmail.com.